projecte-aina/catalan_government_crawling huggingface dataset:
La constitució d'una concessió administrativa i altres actes equiparats estan subjectes a l'impost sobre transmissions patrimonials i actes jurídics documentats (transmissió patrimonial onerosa).
S'autoliquida amb el model 600.
El subjecte passiu és el concessionari o beneficiari de l'autorització o contracte administratiu.
Exemples d'actes equiparats a la concessió administrativa: autoritzacions de terrasses de bars i restaurants en la via pública o en espais de domini públic; parades de mercat; autoritzacions de caixers en façana que dona a la via pública; guinguetes i quioscos en platges o espais públics.
Quan el cànon de la concessió consisteixi en una quantitat total pel període en qüestió, la base imposable és aquesta quantitat.
Quan es pagui una quantitat de forma periòdica (cànon periòdic), serà:
- La quantitat total a satisfer, si el període de la cessió és inferior a l'any.
- La capitalització del cànon anual al 10%, si el període és superior a l'any.
Quan calgui revertir béns a l'Administració al final del període de vigència del contracte, es computarà el valor net comptable estimat dels béns a la data de la reversió, més les despeses previstes per a la reversió.
Les regles anteriors són d'aplicació acumulativa si a més de pagar cànon hi ha reversió de béns.
Quan la base imposable no es pot fixar per les regles anteriors:
S'aplica al valor dels actius fixos afectes a l'explotació, ús o aprofitament un 2% per cada any de durada de la concessió, amb el mínim del 10% i sense que el màxim pugui excedir del valor dels actius.
A falta de l'anterior valoració, s'adoptarà l'assenyalada per la respectiva.
En defecte de les dos regles anteriors, el valor declarat pels interessats, que pot ser verificat per l'Administració.
El termini per pagar i presentar l'autoliquidació és d'un mes a comptar des de la data de realització de l'acte o contracte subjecte a gravamen.
Si el termini acaba en dissabte, diumenge o festiu, queda prorrogat fins al primer dia hàbil següent.
Les administracions públiques que atorguin concessions o actes i negocis administratius pels quals, com a conseqüència de l'atorgament de facultats de gestió de serveis públics o de l'atribució de l'ús privatiu o de l'aprofitament especial de béns de domini o ús públic, s'origini un desplaçament patrimonial en favor de particulars, estan obligades a posar en coneixement de l'Agència Tributària de Catalunya.
Aquesta informació s'ha de presentar telemàticament mitjançant el model 645 de l'1 al 31 de març.
Per a més informació i accés al tràmit vegeu:
Les persones que adquireixin béns i drets per compra (sempre que el venedor no sigui empresari en exercici de la seva activitat) han de tributar per l'impost sobre transmissions patrimonials.
L'impost s'autoliquida amb el model 600.
La base imposable està composta pel valor real del bé adquirit, sobre la qual cal calcular el tipus mitjà que resulta d'aplicar la tarifa vigent (vegeu taula), excepte en casos en què s'apliqui els tipus reduïts de l'impost.
En tot cas, si el valor real de l'immoble no supera 1.000.000 €, el tipus impositiu és del 10%.
Documentació que cal adjuntar a la declaració
- Document original (escriptura pública, resolució judicial o administrativa, o document privat), que es retornarà al moment.
- Una còpia simple o una fotocòpia del document original, que es quedarà a l'oficina tributària per a la seva comprovació posterior.
- En cas que el contribuent pugui ser objecte d'algun benefici fiscal o d'un tipus impositiu reduït, cal aportar la documentació que acrediti el compliment dels requisits.
La normativa tributària de recaptació preveuen la possibilitat d'ajornar o fraccionar el pagament dels tributs quan la situació de tresoreria de les persones obligades els impedeix efectuar aquest pagament en el termini establert per la normativa, amb la meritació dels interessos de demora corresponents.
Per a informació de detall i explicativa sobre el tribut, consulteu la pàgina Impost sobre grans establiments comercials.
L'impost s'ha d'autoliquidar amb el model 910.
L'impost es merita el 31 de desembre de cada any, llevat dels casos de tancament de l'establiment, en què l'impost es merita en la data de tancament.
Normativa aplicable: la regulació de l'impost continguda en el capítol V de la Llei 5/2017, de mesures fiscals, i en les normes que el despleguen.
La taxa fiscal grava l'autorització, celebració o organització de jocs a través de màquines recreatives i d'atzar.
Són subjectes passius les empreses que operin amb màquines recreatives i d'atzar.
Hi ha dues maneres de fer l'autoliquidació: de forma presencial (model 045, només per a una sola màquina) o de forma telemàtica, mitjançant la funcionalitat "Tributació telemàtica de màquines" (l'accés requereix identificació digital) es pot accedir a una proposta d'autoliquidació (model 046) que cal modificar o, si escau, confirmar.
La taxa fiscal grava l'autorització, celebració o organització del joc en casinos, llevat que estiguin subjectes a l'impost sobre les activitats del joc, establert a la Llei 11/2011, de regulació del joc, que és el que grava les activitats de joc d'àmbit estatal.
Són subjectes passius les empreses que organitzen la celebració de jocs en casinos.
La taxa es merita en el moment de l'autorització i, si aquesta no hi és, en el moment de la celebració o l'organització del joc.
L'autoliquidació i ingrés del tribut que grava els jocs fets als casinos s'ha d'efectuar en pagaments fraccionats trimestrals dins dels vint primers dies dels mesos d'abril, juliol, octubre i gener, en relació amb el trimestre immediatament anterior.
S'autoliquida mitjançant el model 044.
La taxa fiscal grava l'autorització, celebració o organització del joc del bingo, llevat que estiguin subjectes a l'impost sobre les activitats del joc, establert a la Llei 11/2011, de regulació sobre del joc, que és el que grava les activitats de joc d'àmbit estatal.
Són subjectes passius les empreses que organitzen la celebració del joc del bingo.
La taxa es merita en el moment del subministrament dels cartrons a l'entitat titular de l'autorització administrativa corresponent o a l'empresa de serveis gestora del joc del bingo.
L'exacció del tribut s'ha de fer en règim d'autoliquidació (model 043), que cal realizar per via telemàtica (l'accés requereix certificat digital de persona jurídica).
Als efectes de l'impost tenen la consideració de societats les persones jurídiques que tenen fins lucratius i les comunitats de béns que duen a terme activitats empresarials, també els contractes de compte en participació i la copropietat de vaixell.
Consulteu quines són les operacions subjectes, exemptes i no subjectes.
És subjecte passiu de l'impost i està obligat al seu pagament:
- La societat, en el cas de constitució, augment de capital, aportació i trasllat.
- Els socis, en el cas de disminució i de dissolució de la societat.
La meritació de l'impost es produeix el dia que es formalitza l'acte subjecte a l'impost.
Les operacions societàries s'autoliquiden mitjançant el model 600.
Hi ha una gran varietat d'operacions subjectes a l'impost en concepte de transmissions patrimonials oneroses.
Totes es realitzen entre persones vives, llevat que es trobin subjectes i exemptes de l'impost sobre el valor afegit.
Al requadre destacat podeu consultar més informació sobre l'impost.
La compravenda de béns immobles està subjecta a l'impost sobre transmissions patrimonials i actes jurídics documentats, quan el venedor no és empresari en exercici de la seva activitat.
L'arrendament de finques urbanes també està subjecte a l'impost sobre transmissions patrimonials i actes jurídics documentats (transmissió patrimonial onerosa).
La base imposable està composta per l'import total del lloguer o arrendament de la finca urbana, sobre la qual cal aplicar el tipus de gravamen vigent, que és del 0,5%.
S'autoliquida amb el model 600 (tarifa AUR).
Atenció: hi ha una exempció aplicable als arrendaments d'habitatges per a ús estable i permanent (als quals fa referència l'article 2 de la Llei d'arrendaments urbans) subscrits entre el 19.12.2018 i el 24.01.2019, i a partir del 06.03.2019 (codi d'exempció 145).
La transmissió d'un mitjà de transport (vehicle, embarcació o aeronau) usat pot estar:
-Subjecta a l'impost, si la transmissió és entre particulars.
Vegeu més informació per als supòsits en què no hi ha obligació de presentar autoliquidació.
-Exempta de l'impost amb caràcter provisional, si es tracta de transmissions efectuades a favor d'empresaris que tenen com a activitat habitual la compravenda de vehicles usats.
L'exempció esdevé definitiva si es justifica que la venda posterior del vehicle ha tingut lloc dins el termini d'un any des que es va adquirir.
-No subjecta a l'impost, si la part venedora és o bé una companyia mercantil, o bé un empresari/ària o professional que transmet un vehicle afecte a l'activitat professional o industrial que desenvolupa (concessionaris de vehicles, taxistes, camioners...).
S'autoliquida amb el model 620.
Els préstecs estan subjectes a l'impost sobre transmissions patrimonials i actes jurídics documentats, modalitat transmissions patrimonials oneroses.
No obstant això, sempre que el préstec es realitzi entre persones físiques (per exemple, entre familiars) és una operació subjecta però exempta de tributació.
S'autoliquiden amb el model 600 (cal seleccionar el codi de tarifa DRG i el codi d'exempció 128).
La constitució d'una concessió administrativa està subjecta a l'impost sobre transmissions patrimonials i actes jurídics documentats, modalitat transmissions patrimonials oneroses.
Altres transmissions patrimonials oneroses, com les relacionades amb les concessions administratives, valors o accions, o la constitució de drets real, s'autoliquiden amb el model 600.
De l'1 d'abril al 30 de setembre del mateix any.
De l'1 d'octubre al 31 de març de l'any següent.
La corresponent al període de l'1 d'abril al 30 de setembre, entre els dies 1 i 20 d'octubre.
La corresponent al període de l'1 d'octubre al 31 de març, entre els dies 1 i 20 d'abril.
Excepcionalment s'ajorna el termini per presentar les autoliquidacions corresponent s al període de l'1 d'octubre del 2019 al 31 de març del 2020, que passarà a ser entre els dies 1 i 20 d'octubre del 2020 (art. 4 del Decret Llei 6/2020, de 12 de març, de mesures urgents en matèria assistencial, pressupostària, financera, fiscal i de contractació pública, per tal de pal·liar els efectes de la pandèmia generada pel coronavirus SARS-CoV-2).
En general, l'impost sobre les estades en establiments turístics es merita a l'inici de l'estada en els establiments i equipaments subjectes a l'impost.
En particular, i pel que fa a les estades en embarcacions de creuers, l'impost es merita, per als contribuents que es troben en trànsit, en el moment en què el vaixell fa escala en algun port de Catalunya.
La persona que embarca en un port de Catalunya iniciant així el seu viatge, o aquella que hi desembarca perquè aquest port és la destinació final del seu viatge, no merita l'impost.
Són obligats tributaris de l'impost, el contribuent, el substitut del contribuent i els responsables solidaris.
És contribuent de l'impost la persona física que fa una estada en qualsevol dels establiments i equipaments subjectes a l'impost.
Té la condició de substitut del contribuent la persona física o jurídica, i també les entitats que sense tenir personalitat jurídica constitueixen una unitat econòmica o patrimoni separat susceptible d'imposició definides com a obligats tributaris per la normativa tributària general, que sigui titular de qualsevol dels establiments i equipaments subjectes a l'impost.
Responen solidàriament de l'ingrés dels deutes tributaris corresponents a les quotes meritades dels contribuents totes les persones físiques o jurídiques que contracten directament en nom del contribuent, i fan d'intermediàries entre aquests i els establiments i equipaments subjectes a l'impost.
A aquests efectes, es presumeix que la persona o entitat intermediària actua com a representant del contribuent, tot assumint les seves obligacions tributàries, i contra el qual es pot dirigir el substitut, a fi d'exigir el pagament del tribut.
Per a la declaració de la responsabilitat solidària de les persones o entitats intermediàries s'ha de seguir el procediment previst a aquest efecte en la normativa tributària general.
Poden ser assistents en la recaptació de l'impost els intermediaris d'empreses turístiques d'allotjament considerats en la normativa turística i tots els professionals, empreses, entitats o operadors de plataformes tecnològiques que comercialitzen serveis turístics d'allotjament en els establiments i equipaments subjectes a tributació o faciliten la relació entre el titular de l'explotació i les persones físiques que fan les estades, i acorden amb aquestes un avançament del preu a compte de l'estada i la satisfacció anticipada de l'impost en fer la reserva.
Per actuar com assistent en la recaptació cal l'habilitació expressa de l'Administració i la signatura del conveni corresponent.
Aquesta és la pàgina per iniciar la tramitació i consultar informació relacionada (amb informació sobre la tramitació de l'autoliquidació, accés a la tramitació telemàtica...).
Per a informació de detall i explicativa sobre el tribut, consulteu la pàgina corresponent de tributació sobre el joc Bingo.
L'exacció del tribut s'ha de fer en règim d'autoliquidació (model 043), que cal realizar per via telemàtica, a través d'una funcionalitat específica en què s'accedeix a una proposta d'autoliquidació per a cada període d'autoliquidació de l'impost i per a cada sala en què se celebri el joc del bingo.
L'accés requereix certificat digital de persona jurídica.
L'import global del tribut meritat per raó dels cartrons subministrats durant cada mes natural s'ha d'autoliquidar i ingressar dins dels quinze primers dies del segon mes següent.
En cas de cessament de l'activitat, l'autoliquidació i l'ingrés s'ha d'efectuar dins dels quinze primers dies del mes següent al del cessament.
L'ajornament o el fraccionament de l'autoliquidaci ó s'ha de realitzar de forma presencial a la delegaci ó territorial corresponent.
L'autoliquidació que es vol fraccionar s'ha de generar també a través de la funcionalitat d'autoliquidació telemàtica del bingo.
Declarar la taxa sobre màquines recreatives i d'atzar
Per a informació de detall i explicativa sobre el tribut, consulteu la pàgina Màquines recreatives i d'atzar.
El pagament del tribut s'ha de fer en règim d'autoliquidació.
Hi ha dues maneres de fer l'autoliquidació: de forma presencial (model 045, només per a una sola màquina) o de forma telemàtica, mitjançant la funcionalitat "Tributació telemàtica de màquines" (l'accés requereix identificació digital) es pot accedir a una proposta d'autoliquidació (model 046) que cal modificar o, si escau, confirmar.
Avís sobre l'autoliquidació del 1r, 2n i 3r trimestre 2020:
- Per a l'autoliquidació corresponent al primer trimestre, el termini finalitza el 7 de juliol del 2020.
- Dins el termini de l'1 al 20 de setembre cal presentar, en autoliquidacions separades, les autoliquidacions per a màquines autoritzades en trimestres anteriors, a les quals s'aplicaran les bonificacions següents:
Bonificació del 100% de la quota de la taxa corresponent al segon trimestre del 2020.
Bonificació del 10% de la quota de la taxa corresponent al tercer trimestre del 2020.
Decret llei 23/2020 (DOGC núm. 8152, d'11.06.2020)
(DOGC núm. 8107, de 09.04.2020)
En els supòsits d'explotació de màquines o aparells automàtics aptes per a la realització dels jocs, l'autoliquidació i l'ingrés del tribut es fa d'acord amb les regles següents:
a) En el cas de màquines autoritzades en trimestres anteriors, en els vint primer dies del darrer mes del període impositiu, és a dir, dels mesos de març, juny, setembre i desembre.
b) Quan es tracti de màquines o aparells de nova autorització, els subjectes passius han de fer el pagament del tribut corresponent al període impositiu en curs dins el termini de deu dies hàbils des de la data de la notificació de l'autorització.
Tanmateix, no s'ha de fer liquidació quan la nova màquina en substitueixi en el mateix període impositiu, i dins el mateix àmbit territorial de gestió del tribut, una altra del mateix tipus i modalitat de joc que, a aquest efecte, hagi estat donada de baixa definitiva i es trobi al corrent del pagament de l'impost.
L'ajornament o el fraccionament de l'autoliquidació s'ha de realitzar de forma presencial a les delegacions de l'Agència Tributària de Catalunya, juntament amb l'autoliquidació corresponent.
Per a informació de detall i explicativa sobre el tribut, consulteu la pàgina Herència i llegat.
Les herències i llegats s'autoliquiden mitjançant els models 660-650.
El termini per sol·licitar la pròrroga és dins dels cinc primers mesos del període de presentació de l'autoliquidació.
Aquest tràmit inicia un procediment per prorrogar el termini de declaració de l'impost sobre successions i donacions, d'acord amb el que preveu l'article 68 del Reglament que regula l'impost sobre successions i donacions.
Certificació de l'acta de defunció del causant.
Relació de noms i adreces d'hereus declarats o presumptes, fent-hi constar el grau de parentiu en el moment de la defunció.
La situació i el valor aproximat dels béns i drets que componen l'herència.
La sol·licitud de pròrroga només la poden presentar les persones hereves, marmessores o administradores del cabal relicte.
Formularis d'al·legacions i altra documentació
La tramitació es pot fer telemàticament, a través del registre electrònic de l'Agència tributària de Catalunya.
Registre electrònic de l'Agència Tributària de Catalunya (formulari genèric)
Juntament amb la declaració i autoliquidacions de l'impost s'ha de presentar l'original i una còpia del document notarial, judicial o privat en què consti l'acceptació de l'herència.
A més, cal presentar, llevat que s'hagi protocol·litzat en el document públic relatiu a l'operació que s'autoliquida, o s'hagi presentat en una autoliquidació anterior, els documents següents (originals i còpies que corresponguin):
a) Certificat de defunció del causant de la successió
b) Certificat del Registre general d'actes d'últimes voluntats ( tràmit del Ministeri de Justícia )
c) Còpia autoritzada del testament, codicil, memòria testamentària o pacte successori.
En cas que no n'hi hagi cal aportar un dels documents següents:
- Acta de notorietat de declaració d'hereus intestats, si el parentiu entre transmitents i adquirents és el d'ascendents a descendents o a la inversa, o cònjuges i convivents en parella estable entre si.
- Declaració judicial dels hereus.
Si no s'ha fet aquesta declaració, s'ha de presentar una relació dels presumptes hereus en la qual s'indiqui el parentiu de cadascun amb el causant.
d) Els contractes de les assegurances concertats pel causant o certificació de la companyia asseguradora, en cas d'assegurances col·lectives.
En el cas que es presenti document privat, es pot utilitzar el model de declaració privada de béns per a l'impost de successions i donacions, on figuren totes les dades que han de constar necessàriament.
Cita prèvia de recaptació/embargaments/fraccionaments
Condicions d'ús del servei de cita prèvia per recaptació
El servei es presta a la persona deutora (o als seus familiars o representants, degudament acreditats) pel que fa a:
- Expedients relacionats amb deutes en què ha estat iniciada la via executiva (constrenyiment, embargament, recursos i devolucions).
- L'emissió de certificats tributaris.
- En el servei de cita prèvia de recaptació executiva per a professionals que actuen en nom de terceres persones, cada cita prèvia farà referència exclusivament a un contribuent.
Atenció: el NIF o NIE que ha de figurar a la sol·licitud de cita prèvia és el de la persona deutora.
Si es coneix, cal aportar, segons el cas:
— Telemàticament des d'aquest mateix web (amb ordinador o tauleta, però no amb telèfon mòbil).
Cal seleccionar el tema en el primer desplegable i a continuació seleccionar l'oficina en l'altre desplegable.
Més informació sobre horaris, trucades des de fora de Catalunya i cost de la trucada: 012.
En els expedients de recaptació executiva (constrenyiment o embargament) és imprescindible acudir a la cita prèvia amb la documentació següent:
- Si compareix ell mateix, cal que aporti el seu DNI o NIE.
- Si no compareix ell mateix, cal l'autorització signada pel deutor i la còpia del seu DNI o NIE, més l'original de la persona que compareix (o el nomenament de tutor, si fos el cas).
- Si compareix l'administrador o apoderat, cal que aporti el nomenament.
- Si qui compareix ho fa en representació de l'administrador o apoderat de la persona jurídica, cal la seva autorització signada i la còpia del seu DNI o NIE, més l'original de la persona que compareix.
Actualment el pagament de deutes i liquidacions a les oficines de l'Agència es fa mitjançant targeta bancària (màxim 50.000 €).
Aquest servei de cita prèvia de l'Agència Tributària de Catalunya s'emmarca en l'actuació informativa sobre deutes o sancions impagats que es troben en període executiu, i també en cas d'incidències derivades del pagament o de l'ajornament/fraccionament de deutes.
La persona interessada, o qui la representi, en cas que decideixi que vol ser assistit en el pagament o la sol·licitud d'ajornament o fraccionament, ha d'autoritzar el personal funcionari habilitat per tal que actuï en nom seu mitjançant el formulari que es facilita en el moment de l'atenció, tal com preveu la Resolució VEH/325/2020, de 10 de febrer, per la qual s'habilita el personal de l'Agència Tributària de Catalunya per assistir les persones interessades en l'ús de mitjans electrònics i s'estableixen els procediments d'actuació.
El període impositiu coincideix amb l'any natural, llevat quan l'obertura de l'establiment es produeix en una data posterior a l'1 de gener, cas en el qual el període impositiu comprèn des de la data d'obertura fins al 31 de desembre del mateix any; i en el cas de tancament de l'establiment, en què el període impositiu comprèn des de l'1 de gener fins a la data de tancament.
Cc = coeficient corrector segons el percentatge de places d'aparcament per sota de les establertes pel Decret 378/2006, del 10 d'octubre, pel qual es desplega la Llei 18/2005, del 27 de desembre, d'equipaments comercials, d'acord amb la taula següent:
Aquest coeficient no s'aplica en el cas que l'establiment tingui autoritzada la infradotació de places d'aparcament respecte a les mínimes reglamentàries d'acord amb el que estableix el Decret 378/2006, del 10 d'octubre, pel qual es desplega la Llei 18/2005, del 27 de desembre, d'equipaments comercials.
En el cas que no es pugui determinar la base imposable perquè l'aparcament no disposa d'un instrument de comptatge de vehicles, o perquè l'establiment no disposa d'aparcament, la base imposable es calcula per aplicació de la fórmula següent:
- Ràtio VD és la ràtio de vehicles/dia i m2 de superfície (de venda o total) segons la categoria de l'establiment que s'indica en la taula següent:
- S és la superfície computable.
- Els dies d'obertura són els d'obertura de l'establiment durant el període impositiu.
- CTUC = coeficient aplicable segons que l'establiment estigui situat, d'acord amb la normativa urbanística, dins o fora de la trama urbana consolidada (TUC) o del nucli històric i dels seus eixamples (NH) en el cas que no estigui definida la TUC del municipi:
S'apliquen les regles següents:
La base liquidable s'obté d'aplicar a la base imposable una reducció de 27.000 vehicles en concepte de mínim exempt.
El mínim exempt de 27.000 vehicles és aplicable quan el període impositiu equival a l'any natural sencer; en cas contrari, aquest mínim s'ha de prorratejar.
Per a l'exercici 2017, el període impositiu es va iniciar el dia 1 d'abril de 2017, per tant, si no s'ha produït el tancament de l'establiment abans del 31 de desembre de 2107, el mínim aplicable és de 20.342 vehicles.
El tipus de gravamen s'estableix en 0,18 euros per vehicle.